Ալեքսանդր Պրոկոպիև

Ալեքսանդր Պրոկոպիև (մակեդոներեն՝ Александар Прокопиев), փետրվարի 24, 1953(1953-02-24), Սկոպիե, Մակեդոնիայի Սոցիալիստական Հանրապետություն, ՀՍՖՀ), մակեդոնացի ժամանակակից գրող, գրականագետ, բանասիրական գիտությունների դոկտոր։ Աշխատում է Հյուսիսային Մակեդոնիայի մայրաքաղաք Սկոպիեի Կյուրեղի և Մեթոդիոսի անվան համալսարանի մակեդոնական գրականության ինստիտուտում։ Համբավվել է նաև որպես գրող, էսսեիստ և հարավսլավական Idoli երաժշտախմբի նախկին անդամ։


== Կենսագրություն ==
Ալեքսանդրը ծնվել է 1953 թվականին, Սկոպիեում։ 1977 թվականին ավարտել է Բելգրադի համալսարանի բանասիրական ֆակուլտետը՝ ստանալով համեմատական գրականագիտության մասնագետի որակավորում, այնուհետև ավարտել է ասպիրանտուրաները Բելգրադում և ֆրանսիական  Սորբոն համալսարանում։
Աշխատակցել է հայրենի և արտասահմանյան մի շարք ամսագրերի։ Այսպես. եղել է Orient Express (Օքսֆորդ, Մեծ Բրիտանիա),  World Haiku (Կիոտո, Ճապոնիա) ամսագրերի խմբագրական կոլեգիաների անդամ։ Բացի այդ, գրել է կինոնկարների, թատրոնի, հեռուստաշոուների սցենարներ, ռադիոպիեսներ, երգիծական գրքեր։ Նրա մի շարք գեղարվեստական ստեղծագործություններ ու գիտական աշխատություններ թարգմանվել են անգլերեն, ֆրանսերեն, իտալերեն, ճապոներեն, ռուսերեն, լեհերեն, հունգարերեն, չեխերեն, սլովակերեն և այլ լեզուներով։
Ալեքսանդր Պրոկոպիևը նաև շնորհալի և եռանդուն երաժիշտ է։ Դեռ Բելգրադում սովորելու տարիներին հանդես է եկել Idoli երաժշտախմբի կազմում, խումբ, որը նշանակալի դեր է խաղացել նախկին Հարավսլավիայում երաժշտական նոր ալիքի ձևավորման ասպարեզում։ Նրան է վերագրվում Idoli-ի երգացանկի Retko te viđam sa devojkama նշանավոր երգի հեղինակությունը, թեև ինքն անձամբ չի հաստատել դա։ Փոխարենը՝ Վլադա Դիվլիանն է պնդում, որ այդ երգի հեղինակն ինքն է։ Մակեդոնիայում Ալեքսանդրը դարձել է Usta na Usta համբավավոր երաժշտախմբի անդամ, որն ակտիվ գործունեություն էր ծավալել հատկապես 1980-ական թվականներին։ Խմբի կատարումների ձայնագրությունները այսօր էլ հնչում են Հյուսիսային Մակեդոնիայի հեռուստատեսային և ռադիհաղորդումներում։
Պրոկոպիևը Հյուսիսային Մակեդոնիայի անկախ գրողների միության և PEN ակումբ-կենտրոնի անդամ է։ Գործակցում է «Իրադրություն» անվանումը կրող այլընտրանքային թատրոնի հետ։
2012 թվականին արժանացել է «Բալկանիկա 2010» միջազգային գրական մրցանակի՝ «Փոքրիկ մարդ. պատմություններ ձախ գրպանից» (մակեդոներեն՝ «Човечулец: Bајки од левиот џеб») գրքի համար։


== Երկեր ==
Младиот мајстор на Играта (պատմվածքներ), 1983
…или… (պատմվածքներ), 1987
Пловидба кон Југ (պատմվածքներ), 1988
Слово за змијата (պատմվածքներ), 1992
Ars amatoria (պատմվածքներ), 1998
Слика тркало (հակկուներ), 1998
Дали Калимах беше постмодернист? (էսսեներ), 1994
Патување на сказната (էսսեներ), 1996
Антиупатства за лична употреба, 1996/2000
Постмодерен Вавилон (էսսեներ), 2000
Човекот со четири часовници (պատմվածքներ), 2003
Борхес и компјутерот (էսսեներ), 2005
Ѕиркачот (վիպակ), 2007
Човечулец: бајки од левиот џеб, 2011


=== Ստեղծագործությունների անգլերեն թարգմանություններ ===
The Young Master of the Game (պատմվածքներ, 1983)
...or... (պատմվածքներ, 1986)
Sailing South (պատմվածքներ, 1986)
A Sermon on the Snake (պատմվածքներ, 1992)
Was Callimachus a Post-Modernist? (էսսեներ, 1994)
Fairytale on the road (էսսեներ, 1996)
Let's make a movie together (մանկական, 1997)
Ars amater-ia (պատմվածքներ, 1998)
Image which rolls (հակկուներ, 1998)
Anti-instructions for personal use (պոեզիա, 2000)
Postmodern Babylon (էսսեներ, 2000)
The Man With Four Watches (2003)
Homunculus (հեքիաթներ մեծերի համար, 2015)


== Ծանոթագրություններ ==